
Гр. Копривщица


І. Общи положения
Настоящата програма е разработена на основание:
· Национална програма за развитие на Република България – България;
· Национална стратегия за детето;
· Национална стратегия за младежта;
· Закон за предучилищното и училищното образование;
· Закон за младежта.
ІІ. Основни принципи на програмата:
· Всяко дете има право на образование и трябва да има равен достъп до образование;
· В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус;
· Различията между децата са източник на многообразие и богатство, а не на проблеми;
· Възгледите и мнението на детето трябва да бъдат взети пред вид при неговото обучение, социализация и развитие в училище;
· Детето следва да бъде стимулирано да участва активно в образователния процес;
· Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване на всяко дете в учебния процес.
ІIІ. Цели на програмата ІIІ.1. Главна цел:
Създаване на подкрепяща среда за учениците в училище
ІIІ.2. Подцели:

1. Изграждане на мотивация за посещение на училище и участие в живота на училищната общност
2. Създаване на положителни нагласи към учебния процес
ІIІ.3. Индикатори за изпълнение на целите и подцелите на програмата
1. Намаляване броя на уважителни и неуважителни отсъствия
2. Повишаване успеха на застрашените ученици
3. Участие в проектни дейности и извънкласни и извънучилищни форми

ІV. Целева група:
Всички ученици до 18 възраст, които са в риск от „отпадане от училище” преди завършване на последния гимназиален клас, ако лицето не е записано в друго училище.
V. Анализ на причините за отпадане на ученици
Най-рискови са учениците от прогимназиален и гимназиален етап, докато в начален етап, делът е сравнително малък. Причините, водещи до отпадането на учениците от училище са няколко типа. Тези причини обуславят и рисковите групи от ученици, застрашени от отпадане. Най-често срещани причини в СУ „Любен Каравелов“ са:
· икономически – затруднен достъп до образование поради ниски социални доходи;
· семейни – небрежно или занемарено отношение на родителя към детето, напрежение и конфликти в семейството, непълни семейства, отрицателно въздействие на семейната среда;
· липса на мотивация за учене и в следствие на това – слаб успех;
· голям брой уважителни и неуважителни отсъствия;
· недостатъчна роля на ученическото самоуправление за създаване на подкрепяща среда за ученици, застрашени от отпадане;
· недостатъчно ефективно взаимодействие училище – родители.
VІ. Визия на училището по отношение на превенция на отпадане
Визията на СУ „Любен Каравелов“ е чрез съвременно, гъвкаво и личностно-ориентирано обучение нашите ученици, които да получат възможност за:
· придобиване на пълноценни знания, умения и компетентности;
· изграждане като свободни и морални личности, способни да живеят и работят заедно, да общуват помежду си, да поемат отговорности в демократично гражданско общество;
· развитие на творческите си заложби и способности;
· изграждане на умения и навици за здравословен начин на живот;
· участие и възпитание в областта на културата и спорта.

VІІ. Силни страни на СУ „Любен Каравелов“ за справяне с отпадането на ученици:

· Квалифицирани учители;
· Интерактивни методи на обучение;
· Извънкласни дейности;
· Възможности за изява на всеки ученик;
· Създаване на позитивна атмосфера в училищното общуване;
· Отлична материална база;
· Работа по проекти;
· Подпомагане храненето на учениците от I-IV клас;
· Безплатни учебници I-VII клас;
· Наличие на единици отпаднали ученици.

VІIІ. Възможности за подобряване работата на училището с цел превенция ранното напускане на училище. Задачи:
1. Проучване и анализиране на основните причини за отсъствията на учениците и за преждевременното им напускане на училището.
2. Искане на помощ от ангажираните институции, близките на ученика, както и психологическа помощ, в случай на установяване на неблагоприятна приятелска среда на детето.
3. Установяване на ефективен диалог училище – външни институции, имащи отношение по проблема (фирми, предприятия, обществено уважавани личности, известни бизнесмени и др.) с цел мотивиране на застрашените от отпадане ученици да продължат образованието си.
4. Установяване на трайни и постоянни контакти с лични лекари с цел проверяване на мед. документи, уточняващи причините за отсъствие на учениците.
5. Установяване контакти с дирекция “Социално подпомагане” и ДА „Закрила на детето“ при казуси, касаещи деца в риск от отпадане.
6. Работа в екип на класните ръководители, педагогическия съветник и членовете на ученическия парламент за мотивиране на застрашените от отпадане ученици за включването им в избрани от тях форми.
7. Прилагане на нови подходи в работата с родителите – алтернативни родителски срещи, активно включване в общи дейности, работа на училищното настоятелство с родители на застрашени от отпадане ученици.
8. Мотивиране на педагогическия персонал за допълнителна квалификация, насочена към идентифициране и справяне със случаите на риск от преждевременно напускане.
9. Продължаване на училищната политика чрез разработени правила за отпускане на стипендии за насърчаване повишаването на образователните резултати.
10. Прилагане на формиращото оценяване и постоянно даване на обратна връзка за преодоляване на страха от оценяване и изпитване.
11. Популяризиране на добри училищни практики за подпомагане превенцията на отпадането.
IХ. Дейности за изпълнение на задачите:

1. Обсъждане и дискутиране на проблема с отсъствията и контрола над тях.
Срок: м. декември, януари Отговорник: Директор
2. Изготвяне, утвърждаване и оповестяване на график за консултации на ученици по всички учебни предмети.
Срок: м. септември Отговорник: Директор
3. Ежедневно и коректно отразяване на отсъствията в учебните часове.
Срок: постоянен Отговорник: учители по предмети
4. Осъществяване на постоянен и ефективен контрол върху отбелязване и оформяне на отсъствията.
Срок: постоянен Отговорник: административно ръководство
5. Оказване на консултативна подкрепа на родители, които имат проблемна комуникацията с децата си.
Срок: постоянен 
Отговорник: класни ръководители
6. Включване в плана на училищния ученически парламент дейности за създаване на подкрепяща среда
Срок: м.октомври Отговорник: председател на УП
7. Повишаване на социалните умения на ученическия парламент и ученическите класни съвети за подкрепа на съученици в риск - организиране на тренинги.
Срок: м.октомври Отговорник: отговорник ученически съвет
8. Изграждане и прилагане на система за кариерно ориентиране и консултиране в различните възрастови групи за мотивиране за продължаване на образованието.
Срок: постоянен Отговорник: Директор
9. Проучване чрез анкети и др. методи на желанията за участие на учениците в извънкласни дейности.
Срок: м.септември Отговорник: класни ръководители
10.  Сформиране на нови групи по извънкласни дейности в зависимост от желанията.
Срок: м.септември Отговорник: класни ръководители
11. Организиране на благотворителни акции за подпомагане на застрашени и социално-слаби деца
Срок: м.декември, м. април Отговорник: класни ръководители
12. Създаване на годишен училищен календар за извънкласни дейности и изяви, включени към Годишния план на училището
Срок: м.септември Отговорник: комисия
13. Развитие уменията на учителите за работа с ученици със специални образователни потребности чрез участие в квалификационни курсове
Срок: постоянен Отговорник: директор
14. Популяризиране на добри практики и възможности за участие в мрежи за включване на родителите и местната общност в мерки за предотвратяване на преждевременното напускане на училище
Срок: постоянен Отговорник: директор

